CELEX: 32006D0933
Language: mt
Date: 2006-12-14 00:00:00
Title: Deċiżjoni tal-Kummissjoni ta’ l- 14 ta’ Diċembru 2006 dwar l-issoktar fis-sena 2007 ta’ provi u testijiet komparattivi Komunitarji fuq materjal ta’ propagazzjoni u ta’ taħwil tal- Prunus domestica L. u tal- Malu Mill. skond id-Direttiva tal-Kunsill 92/34/KEE li ngħataw bidu fl-2003 u l-2004

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               831
            
         DEĊIŻJONI TAL-KUMMISSJONI
   ta’ l-14 ta’ Diċembru 2006
   dwar l-issoktar fis-sena 2007 ta’ provi u testijiet komparattivi Komunitarji fuq materjal ta’ propagazzjoni u ta’ taħwil tal-Prunus domestica L. u tal-Malu Mill. skond id-Direttiva tal-Kunsill 92/34/KEE li ngħataw bidu fl-2003 u l-2004
   (2006/933/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 92/34/KEE tat-28 ta’ April 1992 dwar il-marketing tal-materjal tal-propagazzjoni tal-pjanti tal-frott u tal-pjanti tal-frott maħsuba għall-produzzjoni tal-frott (1),
   Wara li kkunsidrat id-Deċiżjoni tal-Kummissjoni 2002/745/KE tal-5 ta’ Settembru 2002 li tistabbilixxi l-arranġamenti għal provi u testijiet komparattivi Komunitarji fuq materjal ta’ propagazzjoni u materjal ta’ taħwil ta’ pjanti tal-frott taħt id-Direttiva tal-Kunsill 92/34/KEE (2), u b’mod partikulari l-Artikolu 3 tagħha,
   Wara li kkunsidrat id-Deċiżjoni tal-Kummissjoni 2003/894/KE tal-11 ta’ Diċembru 2003 li tistabbilixxi l-arranġamenti għall-provi u t-testijiet komparattivi tal-Komunità fuq il-materjal propagattiv u tat-tħawwil tal-Prunus persica (L.) Batsch, Malus Mill. u Rubus idaeus L. b’segwiment tad-Direttiva tal-Kunsill 92/34/KEE (3), u b’mod partikulari l-Artikolu 3 tagħha,
   Billi:
   
               (1)
            
            
               Id-Deċiżjoni 2002/745/KE tistabbilixxi l-arranġamenti għall-provi u t-testijiet komparattivi li għandhom jitwettqu skond id-Direttiva 92/34/KEE fir-rigward tal-Prunus domestica L. mill-2003 sa l-2007.
            
         
               (2)
            
            
               It-testijiet u l-provi mwettqa mill-2003 sa l-2006 għandhom jissoktaw fl-2007.
            
         
               (3)
            
            
               Id-Deċiżjoni 2003/894/KE tistabbilixxi l-arranġamenti għall-provi u t-testijiet komparattivi li għandhom jitwettqu skond id-Direttiva 92/34/KEE fir-rigward tal-Malus Mill. mill-2004 sa l-2008.
            
         
               (4)
            
            
               It-testijiet u l-provi mwettqa fl-2004 sa l-2006 għandhom jissoktaw fl-2007,
            
         IDDEĊIDIET KIF ĠEJ:
   Artikolu Waħdieni
   Il-provi u t-testijiet komparattivi Komunitarji mibdija fl-2003 fuq materjal ta’ propagazzjoni u taħwil tal-Prunus domestica L. għandhom jissoktaw fl-2007 skond id-Deċiżjoni 2002/745/KE.
   Il-provi u t-testijiet komparattivi Komunitarji mibdija fl-2004 fuq materjal ta’ propagazzjoni u taħwil tal-Malus Mill. għandhom jissoktaw fl-2007 skond id-Deċiżjoni 2003/894/KE.
   
      Magħmul fi Brussel, 14 ta’ Diċembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 157, 10.6.1992, p. 10. Id-Direttiva kif emendata l-aħħar bid-Deċiżjoni tal-Kummissjoni 2005/54/KE (ĠU L 22, 26.1.2005, p. 16).
   
      (2)  ĠU L 240, 7.9.2002, p. 65.
   
      (3)  ĠU L 333, 20.12.2003, p. 88.